CELEX: C2005/082/56
Language: fi
Date: 2005-04-02 00:00:00
Title: Asia T-489/04: U.S. Steel Košice s.r.o.:n 20.12.2004 Euroopan yhteisöjen komissiota vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/29
            
         U.S. Steel Košice s.r.o.:n 20.12.2004 Euroopan yhteisöjen komissiota vastaan nostama kanne
   (Asia T-489/04)
   (2005/C 82/56)
   Oikeudenkäyntikieli: englanti
   U.S. Steel Košice, Košice, Slovakian tasavalta, on nostanut 20.12.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajat ovat barrister D. Hueting, solicitor C. Thomas ja asianajaja E. Vermulst.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa komission 20.10.2004 tekemän päätöksen, joka koski Slovakian tasavallan Euroopan parlamentin ja neuvoston direktiivin 2003/87/EY mukaisesti ilmoittamaa kasvihuonekaasujen päästöoikeuksien jakamista koskevaa kansallista suunnitelmaa
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on slovakialainen yhtiö ja maan ainoa teräksentuottaja. Se vaatii kannekirjelmässään komission 20.10.2004 tekemän sellaisen päätöksen kumoamista, joka koski Slovakian tasavallan direktiivin 2003/87 (1) mukaisesti ilmoittamaa kasvihuonekaasujen päästöoikeuksien jakamista koskevaa kansallista suunnitelmaa.
   Kanteensa tueksi kantaja väittää ensiksi, että riidanalaisella päätöksellä rikotaan direktiivin 2003/87 9 artiklan 3 kohtaa, koska siinä väitetysti hyväksytään kansallinen jakosuunnitelma, vaikka hyväksyttyjen päästöoikeuksien kokonaismäärä on pienempi kuin suunnitelmassa mainittujen yksittäisten päästöoikeuksien ja varausten kokonaismäärä. Kantaja väittää lisäksi, että riidanalaisella päätöksellä rikotaan direktiivin 2003/87 liitteessä III olevaa perustetta 1 ja 2, koska siinä vahvistetaan Slovakian tasavallan toteuttama päästöoikeuksien jakaminen tasolle, joka on huomattavasti alhaisempi kuin alun perin ilmoitettu määrä, joka oli niiden velvoitteiden mukainen, jotka Slovakian tasavallalla Kioton pöytäkirjan mukaan on. Kantaja väittää myös, että komissio syyllistyi harkintavallan väärinkäyttöön, koska riidanalaisella päätöksellä pyritään sen mukaan päästöoikeuksien niukkuuteen, mikä poikkeaa direktiivissä 2003/87 vahvistetuista tavoitteista, ja lisäksi, että päätös perustui kahdenvälisiin neuvotteluihin, jotka eivät olleet avoimia, mitä direktiivissä 2003/87 ei sallita. Kantaja väittää edelleen, että riidanalaisella päätöksellä loukataan syrjintäkiellon periaatetta, koska komissio kohteli sääntöjenvastaisesti Slovakian tasavaltaa eri tavalla kuin Saksaa ja ensimmäisiä kahdeksaa jäsenvaltiota, joiden jakosuunnitelmat sille toimitettiin, ja koska se ei muutoin sääntöjenvastaisesti kohdellut Slovakian tasavaltaa eri tavoin kuin Latviaa ja Viroa. Kantajan mukaan riidanalaisella päätöksellä loukataan myös suhteellisuusperiaatetta, koska siinä ensinnäkin väitetysti hyväksytään suunnitelma, vaikka Slovakian ehdottama päästöoikeuksien kokonaismäärä vahvistetaan pienemmäksi kuin mikä on asianmukaista ja tarpeen, ja koska komissio ei toiseksi arvioinut vaikutuksia, jotka jaettavan kokonaismäärän vähenemisellä on yksittäisille laitoksille. Kantaja väittää lopuksi, että riidanalaista päätöstä ei ole perusteltu asianmukaisesti ja riittävästi.
   
      (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annettu Euroopan parlamentin ja neuvoston direktiivi 2003/87/EY (EUVL L 275, s. 32).